स्टेम सेल थैरेपी दी बधदी लोकप्रियता गी दिक्खदे होई देश च अम्बिलिकल कार्ड बैकिंग काफी प्रचलित होंदी जा रदी ऐ। राजधानी दे अखिल भारतीय आयुर्विग्यान संस्थान (एम्स) च बी स्टेम. सेल. बैंक ऐ जेह्‌ड़ा 2003 च शुरू कीते गेदे केईं ब’रे दे सघन अनुसंधान दे परैंत स्थापत कीता गेआ हा। स्टेम सेल बैंक एम्स दे सामान्य ब्लड बैंक दा गै इक हिस्सा ऐ। बैंक दी प्रमुक्ख सुजाता मोहन्ती ने दस्सेआ जे प्राइवेट कार्ड ब्लड बैंक दे आंगर एम्स दे स्टेम सेल बैंक च बी स्टेम सेल थैरेपी लेई बच्चे दी नाल थमां खून गी किट्‌ठा कीता जंदा ऐ ते उसी स्टेम सेल थैरेपी च इस्तेमाल बी कीता जंदा ऐ ब एह् सुविधा छड़ी उनें लोकें लेई ऐ जिंदे बच्चें दा जरम एम्स च गै होंदा ऐ।